 Ondo Heardsmen vs Falae: Ilé iṣẹ ọlọpàá ìpińlẹ Ondo ni Olóyè Falae kò tí ì mú ẹjọ wá si àgọ ọlọpàá kankan Lásìkò tí BBC Yoruba bá agbẹnusọ ọlọpàá ìpínlẹ Ondo, Tee Leo Ikoro sọrọ lọsan òní ló sàlàyé pé, ìyàlẹnu ló jẹ láti ka a ninu iwé ìròyìn nípa ǹkan ti ó n ṣẹlẹ ní oko Olu Falae. Ikoro ni gẹgẹ bi irú ènìyàn ti Olu Falae jẹ ni àwùjọ, kìí ṣe òun ni ǹkan yóò sẹlẹ sí ti àwọn ọlọpàá yóò wa kọ etí ikún si. Oba Adedokun Abolarin ti Oke Ila: Ó ya ọpọ tó súnmọ mi lẹnu bí mo ṣe ń kọ O ní àwọn DPO méjì lágbègbè ibi ti oko Olu Falae wa ni òun ti pè láti mọ bóyá wọn gbọ ohunkóhun nípa pé, àwọn darandaran wọ oko olóye Olu Falae. Nítori náà, ọgá ọlọpàá ni ko tii si àkọsílẹ kankan pé wọn mú ẹjọ wá Mí o fẹ kí wọn tún jí mi gbé léèkejì- Olu Falae pariwo síta pé Amotekun Àkọwé ìjọba àpapọ nígbàkan rí, Olóyè, Olú Falae ti ke gbàjarè síta lórí bí àwọn Fulani darandaran ṣe n da oko òun láàmú. Falae to jẹ ọkan lára àgbà ẹgbẹ afẹnifẹre sàlàye pé bi wọn ṣe n ya bo inú oko òun ni Ilado ni ìjọba ìbílẹ Akure North ní ìpińlẹ Ondo kò bójúmu tó. Nínú lẹta tó kọ sọwọ si àdari ẹṣọ ààbò tí wọn ṣẹṣẹ dásílẹ ní ìpińlẹ Ondo, ẹṣọ àbò Amotekun Adeniji Adeleye ni Falae ti rọ wọn pé òun kò fẹ kí wọn jí òun gbe bi ti ọjọkọkanlélógún, oṣù kẹsan an, ọdún 2021. Gẹgẹ bi ó ṣe sọ nínú lẹtà náà, òun ti fi ìṣẹlẹ náà tó alága ẹgbẹ Meyetti Allah léti, sùgbọn síbẹ, àwọn daranran náà ba apáan oko òun jẹ, ti wọn si ṣe àwọn òṣìṣẹ mẹrin lése nínú oko. Lẹtà náà kà báyìí pé  láàrín ọṣẹ díẹ sẹyìn àwọn fúlàni darandaran wá sínú oko agbado mi, wọn sì jẹ, wọn yún tẹ èyí tó kù mọlẹ. Akọmọlédè àti Àṣà lórí BBC Yorùbá: Kọ síi nípa iṣẹ tí oúnjẹ ń ṣe lára níbí Mó fi ọrọ náà lọ Alhaji Bello alága Meyetti Allah nípìínlẹ Ondo, sùgbọn títí di àsìkò yìí kò ṣe nkankan si, láàrín ọjọ díẹ sí àsìkò yìí, wọn tún lọ si oko èso ti wọn sì kó gbogbo àwọn osàn ti a ko silẹ sálọ. Ilé iṣẹ ọlọpàá rán àwọn ènìyàn rẹ, lati lọ lé wọn kúrò, sùgbọn títí di àsìkò yìí, òròòru ni wọn n wa láti ṣe awọn òṣìṣẹ mi ni jàmba, já ìlẹkùn wọn ti wọn sì n ko wọn ni ẹru lọ. Amotekun, ẹ jọwọ, ẹgbà mi àti àwọn ǹkan ìní mi, Wọn ji mi gbé lọdún 2015, mí ò fẹ ki wọn ji mi gbé lẹẹkan si. : Ilé iṣẹ ọlọpàá ìpińlẹ Ondo ti sàlàyé fun BBC pé títí di àsìkò yìí, àwọn kò ti i rí ìwé kankan láti ọdọ Olóyè Olu Falae lórí ìṣẹlẹ pé àwọn darandaran. 